葉紹顒

葉紹顒（），原名慶餘，一作紹卬，字季若，一字慶繩，法名行承，號妙高居士，直隸蘇州府吳江縣人，明朝政治人物。

生平
天啟四年（1624年）甲子科應天鄉試舉人，五年（1625年）乙丑科三甲第二十八名進士，與從兄葉紹袁同榜。授浙江道監察御史，巡按廣東，升太僕寺卿。明亡後，隱居不出近三十年《吳江縣志》《五燈全書》卷第七十一“廷尉葉紹顒妙高居士”: 字慶繩。法名行承。吳江人。以進士歷官御史。巡按東粵。過曹溪。見六祖塔。禮拜次。忽發宿因。遂知有向上事。恨不遇作家。無人逼拶。後遇寶華忍於白下上堂。士問。古人道。發起勇猛便悟去。是否。忍曰。此猶是對鈍漢說底話。士不覺失聲曰。令人無可推諉。忍曰。居士得恁麼伶俐。士曰。古人見僧。便攔胸扭住。意旨如何。忍曰。不見道。令人無可推諉。士於言下有省。士偕南畿南粵諸當道。迎忍重興曹溪。以酬宿願。忍臨行。有既得入處悟跡難除之囑　士再參忍於寶華。忍問。如何是你父母未生前面目。道道看。士曰。苦瓠連根苦。甜瓜徹底甜。忍曰。好個男兒。不撥自轉。特上堂。付授僧伽黎一頂。勉其歸吳請益導公溫研。末後長養聖胎。務俾三十年後寶華兒孫滿天下-{云}-。士受囑後。隱居避世。惟事禪悅。臨終。誡期而逝（朝宗忍嗣）。。

著作
著有《按粵疏草》、《陽明要書》。

家族
妻毛氏，毛圖南女；繼妻顧氏，顧曾唯女。

參考文獻

S
Category:吳江人
S
Category:明朝浙江道監察御史
Category:明朝太僕寺卿
Category:明遺民